Сабақтың тақырыбы: «Қызықты қазақ тілі әлемі»   
Сабақтың мақсаты:   
Оқушылардың білімдері мен біліктіліктері арқылы ой - өрістерін дамыту,   
Сабақтың көрнекілігі: қима қағаздар.   
Сабақтың барысы:   
І. Ұйымдастыру кезеңі.   
Шаттық шеңбері Оқушылар бір біріне бүгінгі күнге тілектер тілейді

Оқушыларды сандар арқылы топқа бөлу  
І кезең «Сұрақ жауап» 1-топ

1. Жылан інінен қалай шығады?   
Жылы-жылы сөйлесең жыланда інінен шығады.   
2. Қар жана ма?   
Қалауын тапса қар жанады   
3. Инемен құдық қазуға бола ма?   
Оқу инемен құдық қазғандай.   
4. Ең тәтті не?   
Ананың сүті тәтті,баланың тілі тәтті   
5. Не қорқақ,не батыр?   
Көз қорқақ,қол батыр.   
6. Кімнен кім жаман?   
Олақтан салақ жаман.   
Жақсы . Енді ІІ топ  
1. Оттан да ыстық не?   
Отан оттан да ыстық.   
2. Ит жоқта не үреді?   
Ит жоқта шошқа үреді.   
3. Ер қаруы нешеу?   
Ер қаруы бес қару.   
4. Отқа түсіп күймеуге бола ма?   
Отан үшін отқа түс күймейсің.   
5. Жігітті шал деген жөн бе?   
Жаман жігіт жасында шал болар.   
6. Үлкен сөз, үлкен көз бола ма?   
Қорқақтың көзі үлкен, ақымақтың сөзі үлкен   
Жақсы . Ендеше келесі «Мықты болсаң тауып көр» кезенің бастаймыз .   
ІІ кезең «Мықты болсаң тауып көр»   
Бұл кезеңде балалар сендер мықтылықтырынды көрсетесіңдер. Қазір мен сендерге мынандай парақшаларды таратамын . Сендер осы парақшаларда жазылған тұрақты сөз тіркестерін тауып, мағынасын ашасыңдар.   
Дайынсындар ма ? Ендеше жауаптарынды тыңдайық .   
1)Құлын,ат,тай,жылқы.(таңба басқандай) алыс   
2)Жылқы,қой,түйе,сиыр.(аузынан шөп алмас) момын   
3.Сүйек, қаңқа, ит,ет.(терісін басына қаптау) ұрысу   
4.Ит,төбет, күшік, қасқыр ( өлген жер) алыс   
5.Жақ, құлақ,тіл, айыз (алғыш) қарамақарсы сөз тіл азар   
6.Колқа, көмекей, өңіш, тамақ (созды) өңешін созды ұрысу   
7.Аймақ, жер, таяқ, күн (тепсінді) қатты ұрысты   
8. Тас, су, жер, ет (бауыр) мейірімсіз   
9. Ұлдың, қыздың,ананың, әкенің (жиған жүгіндей) әсем, көрікті   
10. Көз,сөз, қол, аяқ (ілмеді) ұйықтамады.   
ІІІ кезең «Әтеш ойыны» ойнау арқылы арқасына жасырынған әріпті табу  
ІҮ кезең «Тапқырлық»   
Бұл кезеңде сендер оқылған мақал- мәтелді жалғастыруларын керек .   
Дұрыс жауап 5 ұпайға бағаланады .   
І топ   
1. Тіл тас жарады, тас жармаса ... (бас жарады).   
2. Бал тамған тілден ... (у тамған).   
3. Тауды, тасты жел бұзар, адамзатты ... (сөз бұзар).   
4. Жақсы сөз - ... (жарым ырыс)   
5. Қаһарлы сөз ... (қамал бұзар)   
6. Шебердің қолы ортақ, шешеннің ... (тілі ортақ).   
7. Жақсы байқап сөйлер, жаман ... (шайқап сөйлер).   
8. Бас кеспек болса да, ... (тіл кеспек жоқ).   
9. Дәлелсіз сөз ... (желмен тең).   
10.Тіл қылыштан ... (өткір).   
ІІ топ   
1. Піл көтермегенді, ... (тіл көтереді).   
2. Тілден артық ... (қазына жоқ).   
3. Ана сүті бой өсіреді, Ана тілі ... (ой өсіреді).   
4. Жыланның уы тісінде, Адамның уы ... (тілінде).   
5. Ең ащы да тіл, ең ... (тәтті де тіл).   
6. Өнер алды - ... (қызыл тіл).   
7. Айтылған сөз - ... (атылған оқ).   
8. Жылы-жылы сөйлесең, жылан ... (інінен шығады).   
9. Басқа пәле - ... (тілден).   
10. Білім кілті - ... (тіл).   
Ал енді қатысушылардың ұпай санын анықтап,жеңімпаз топты анықтайтын кез келді.Сөз кезегін әділқазыларға береміз.   
Міне,осымен «Қызықты қазақ тілі әлемі» сайысыда өз мәресіне жетті. Ата - бабаларымыздың аманаттап кеткен асыл қазынасын мына жаһандау заманында жоғалтпай,құндылығын арттыра берейік!

Дайындаған :Саржанова Х.М Бастауыш сынып мұғалімі







